**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**«Коми Республикаын наградаяс да ошкӧмъяс йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося кӧч тӧлысь 22 лунӧ

**1 статья.** Пыртны «Коми Республикаын наградаяс да ошкӧмъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2011, 6 №, 111 ст.; 23 №, 600 ст.; 2012, 13 №, 312 ст.; 2013, 18 №, 366 ст.; 2014, 29 №, 568 ст.; 2015, 8 №, 95 ст.; 21 №, 285 ст.; 2016, 7 №, 87 ст.; 12 №, 150 ст.; 17 №, 219 ст.; 2018, 18 №, 317 ст.; 323 ст.; 2020, 18 №, 293 ст.; 2021, 7 №, 136 ст.; 2022, 10 №, 151 ст.) татшӧм вежсьӧмъяс:

1. 3 статьяса 4 пункт гижны тадзи:

«4. Коми Республикаса медальяс:

1) «Челядьӧс бура быдтӧм-велӧдӧмысь»;

2) «Могъяс дыр кад чӧж бура олӧмӧ пӧртӧмысь».».

2. Содтыны татшӧм сюрӧса 65 статья:

«**65 статья.** «Могъяс дыр кад чӧж бура олӧмӧ пӧртӧмысь» Коми Республикаса медаль лоӧ Коми Республикалӧн канму наградаӧн.

«Могъяс дыр кад чӧж бура олӧмӧ пӧртӧмысь» Коми Республикаса медаль сетӧны гражданалы, кодъяс олӧны либӧ овлісны Коми Республика мутасын, воинскӧй, гражданскӧй либӧ служебнӧй мог повтӧг да стӧча олӧмӧ пӧртӧмысь, сьӧкыдысь-сьӧкыд ситуацияясын, кутшӧмъяс йитчӧмаӧсь олӧмын лёктор лоны вермӧмкӧд, повтӧмлунысь да героизмысь, инӧда пӧрадок видзӧмын, войтырӧс доръянног да олысьясӧс видзанног бурмӧдӧмын заслугаясысь, а сідзжӧ гражданалы тайӧ юкӧнын индӧм вӧчӧмторъясысь, повтӧмлунысь да героизмысь, кутшӧмъясӧс вӧчӧмаӧсь (петкӧдлӧмаӧсь) Коми Республика мутасын либӧ Коми Республика мутасын олысь граждана серти.

Коми Республикаса Юралысь вынсьӧдӧ «Могъяс дыр кад чӧж бура олӧмӧ пӧртӧмысь» Коми Республикаса медаль сетан пӧрадоксӧ да условиеяссӧ.

Йӧзлы, кодъяслы сетісны «Могъяс дыр кад чӧж бура олӧмӧ пӧртӧмысь» Коми Республикаса медаль, сетӧны «Могъяс дыр кад чӧж бура олӧмӧ пӧртӧмысь» Коми Республикаса медаль да «Могъяс дыр кад чӧж бура олӧмӧ пӧртӧмысь» Коми Республикаса медаль дорӧ эскӧданпас. Коми Республикаса Юралысь вынсьӧдӧ «Могъяс дыр кад чӧж бура олӧмӧ пӧртӧмысь» Коми Республикаса медальлысь образецсӧ да сійӧс опишитӧмсӧ, а сідзжӧ сы дорӧ эскӧданпаслысь образецсӧ.

«Могъяс дыр кад чӧж бура олӧмӧ пӧртӧмысь» Коми Республикаса медаль вермӧны сетны кувсьӧм бӧрын. Та дырйи «Могъяс дыр кад чӧж бура олӧмӧ пӧртӧмысь» Коми Республикаса медальсӧ да награда сетӧм йылысь документъяссӧ сетӧны кувсьӧмалӧн наследникъяслы.».

3. 20 статьяын «Челядьӧс бура быдтӧм-велӧдӧмысь» Коми Республикаса медаль,» кывъяс бӧрын содтыны «Могъяс дыр кад чӧж бура олӧмӧ пӧртӧмысь» Коми Республикаса медаль,» кывъяс.

4. 21 статьяын «кодъясӧс лыддьӧдлӧма тайӧ Оланпасын 3 статьялӧн 1 – 5 пунктъясын» кывъяс вежны «кодъясӧс лыддьӧдлӧма тайӧ Оланпасын 3 статьялӧн 1 – 3 пунктъясын, 4 пунктса 1 пунктулын, 5 пунктын» кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь дас лун кольӧм бӧрын.

Коми Республикаса Юралысьлы лӧсьӧдны ассьыныс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося кӧч тӧлысь 29 лун

83-РЗ №